**Concurs: Design Tricou și Logo pentru Concursul „Construcțiile Viitorului”**

Facultatea de Construcții din cadrul Universității Tehnice din Cluj-Napoca lansează o provocare creativă pentru participanții la concursul „Construcțiile Viitorului” – realizarea designului oficial pentru tricoul și logo-ul anual al competiției. Aceasta este o etapă preliminară, menită să stimuleze imaginația și talentul artistic al elevilor.

**Prezentare**

Această etapă oferă elevilor oportunitatea de a contribui la identitatea vizuală a concursului prin crearea unui design original care să reflecte valorile și tematica evenimentului: **inovație, sustenabilitate, tehnologie și viitor în construcții**.

Designul logo-ului se reinventează anual, oferind fiecărei ediții o identitate unică și permițând noilor participanți să își lase amprenta creativă asupra competiției.

Logo-ul și designul pentru tricou vor fi utilizate oficial pe materialele promoționale ale concursului, oferindu-le creatorilor recunoaștere publică și vizibilitate.

**Reguli de Participare**

1. **Eligibilitate:**  
   Participanții înscriși la concursul „Construcțiile Viitorului” pot participa individual sau în echipe de câte doi elevi.
2. **Cerințe pentru Design:**
   * **Logo-ul:**
     + Dimensiune recomandată: 1000x1000 px (pentru utilizare digitală și tipar). Background transparent sau alb.
     + Design vectorial (format .ai, .eps) sau imagine de înaltă rezoluție (format .png, .jpeg).
     + Trebuie să conțină denumirea „Construcțiile Viitorului”, Ediția I, 22-23 mai 2025, sigla UTCN, sigla Facultății de Construcții și să fie ușor de adaptat pe diferite suporturi (tricouri, afișe, postere).
   * **Tricoul:**
     + Designul trebuie să fie realizat pentru un tricou alb.
     + Propunerea de design va fi doar pentru fața tricoului, spatele fiind rezervat sponsorilor.
     + Format recomandat: imagine mockup (ex.: .png, .jpeg) + fișier editabil.
   * Designul trebuie să reflecte valorile evenimentului: inovație, tehnologie, sustenabilitate, creativitate.
3. **Limitări:**
   * Designurile trebuie să fie originale și să nu încalce drepturi de autor.
   * Se acceptă un singur design per participant/echipă.
4. **Jurizare:**

Toate propunerile eligibile vor fi postate pe paginile oficiale de Facebook și Instagram ale Facultății de Construcții din Cluj Napoca de către organizatori.

Designul câștigător va fi ales pe baza numărului total de aprecieri (like-uri) acumulate pe cele două platforme (Facebook + Instagram) până la data limită stabilită pentru jurizare.

Organizatorii își rezervă dreptul de a verifica și valida autenticitatea aprecierilor pentru a asigura corectitudinea rezultatelor.

1. **Termen și Modalitate de Trimitere:**
   * **Data limită:** Toate propunerile trebuie trimise în perioada **14 februarie -** **17 martie 2025**.
   * **Format:** Designurile vor fi trimise prin e-mail la adresa: **ConstructiileViitorului@staff.utcluj.ro**, cu subiectul „Design Tricou și Logo – [Nume participant]”.
2. **Premii:**
   * Designul câștigător va deveni imaginea oficială a concursului din anul curent și va fi utilizat pe toate materialele.
   * Autorul/echipa câștigătoare va primi un certificat de recunoaștere și materiale promoționale personalizate oferite de Facultatea de Construcții.

Pentru mai multe informații, consultați regulamentul complet pe site-ul Facultății de Construcții sau contactați echipa organizatoare.

**Lasă-ți amprenta asupra „Construcțiilor Viitorului” prin creativitatea ta!**